Килен конфликтологиягә укып йөрмәсен, әниең янына гына кайтсын, улым

	Ни сәбәпледер тиз генә ызгышып алдык ирем белән беркөнне. Үпкәләштек. Кичке аш вакыты җитте, нигәдер балалар да күренми, ичмасам. “Дошманым” белән бер-беребезгә каш астыннан күз ташлый-ташлый, турсаешып ашап утырабыз. Ниһаять, кече малай кайтты да, юынырга кереп китте, аннан ашыгып каядыр җыена башлады. “Кая җыенасың?!” – диюемә: “Әни, ачуланма, бер кыз белән очрашырга сүз куешкан идек, болай да соңарам, кайткач ашармын”, – диде. Әле тагын бер соравына җавап алырга иреште “булачак кайнана”: кәләшебез Казанда конфликтолог һөнәренә укый икән... 	 Моны ишеткәч, “дошманым” да уянып китте! “Ник интегеп укып йөри ул һөнәргә?! Анаң янына алып кайт. Юк урында конфликтны ничек тудырасын “ә” дигәнче өйрәтеп бирер, әнә, ике диссертация язарлык тәҗрибәсе бар!” – дип мөгрәде. 
	Раушания ШӘЯХМӘТОВА	
Татарстан яшьләре

	№   | 18.03.2015	


